Source: http://sudcovia.sk/sk/dokumenty/externe/2740-harabin-moze-volby-napadnut-do-druheho-kola-sa-rozhodnutia-na-ustavnom-sude-nedocka
Timestamp: 2019-10-22 01:35:16+00:00
Document Index: 2306486

Matched Legal Cases: ['súd ', 'súd ', 'súd ', 'súd ', 'súd ', 'súd ']

Čo sa stane, ak možnosť napadnúť voľby využije Harabin či niekto iný? Pred druhým kolom prezidentskej voľby už nič. Voľby budú v sobotu 30. marca pokračovať tak, ako boli naplánované.
Bez sudcov nerozhodnú
Už mesiac máme na Slovensku trinásťčlenný Ústavný súd bez väčšiny sudcov. Deviati po vypršaní funkčného obdobia odišli, a tak mu ostali len štyria. Na rozhodovanie o napadnutých voľbách to zďaleka nestačí.
Rozhodnutia o voľbách musí prijímať Ústavný súd väčšinou všetkých svojich sudcov, teda aspoň siedmimi. Je to takzvaná plenárna vec. Znamená to, že ak sa aj niekto bude na voľby sťažovať, o sťažnosti nemá kto rozhodnúť.
Zastupujúca predsedníčka súdu Jana Baricová už potvrdila, že pokiaľ sa plénum nedoplní o nových sudcov, tak o neústavnosti, či nezákonnosti volieb nemá kto rozhodovať.
„Plénum nemôže konať,“ konštatuje aj predseda štátnej volebnej komisie Bárány, ktorý bol v minulosti podpredsedom Ústavného súdu. V tejto chvíli je podľa neho otázne či súd vôbec stihne včas rozhodnúť, ako mu to ukladá zákon. Lehota je do 90 dní od podania návrhu.
Pravidlá sa na Ústavnom súde zmenili
Nový zákon o Ústavom súde počíta s tým, že voľby môže napadnúť kandidát, ktorý získal aspoň päť percent platných hlasov. Môže tak spraviť aj skupina najmenej 15 poslancov Národnej rady, ktorí podali návrh na prezidentského kandidáta, alebo generálny prokurátor. Zákon ešte počíta aj s návrhom od petičného výboru zastupujúceho občianskeho kandidáta.
Lenže je otázne či nový zákon vôbec umožňuje podať sťažnosť už po prvom kole volieb. Počíta totiž s tým, že návrh na preskúmanie ústavnosti a zákonnosti volieb môže podať do desiatich dní po vyhlásení výsledku volieb. Účastníkom konania pritom musí byť kandidát, ktorý bol zvolený za prezidenta.
Väčšina ústavných právnikov sa zhodla, že napadnúť ústavnosť a zákonnosť už prvého kola nemožno. Kandidát, ktorý v tomto štádiu volieb neuspel, tak môže spraviť až po vyhlásení výsledkov.
Môže sa tak stať, že o dva týždne voliči vyberú prezidenta, ktorého zvolenie napokon spochybní Ústavný súd.
S voľbou nových sudcov budú čakať na prezidentské voľby
Dôležité sú v tomto prípade lehoty – voľby je možné napadnúť do desiatich dní od vyhlásenia výsledku a Ústavný súd musí rozhodnúť do 90 dní. Ak napadne Harabin alebo niekto iný výsledok volieb, tak rozhodnutie má byť známe najneskôr koncom júna, respektíve začiatkom júla.
Voľba nových ústavných sudcov je naplánovaná na parlamentnú schôdzu, ktorá sa začína 26. marca. Národná rada vyberá osemnásť mien z 29 uchádzačov. Následne deviatich z nich vyberá za ústavných sudcov prezident. Ak by sa v parlamente vyhli obštrukciám, mal by o nich rozhodovať ešte Andrej Kiska, ktorému sa končí funkčné obdobie 15. júna, a nie jeden z finalistov prezidentského súboja, teda Čaputová alebo Šefčovič.
Jednu voľbu už poslanci absolvovali vo februári. Nezvolili ani jedného kandidáta, a to najmä vďaka obštrukciám poslancov Smeru. Prekážalo im, že mali hlasovať verejne. Predseda Smeru, Robert Fico, ktorý pôvodne tiež kandidoval, nechce, aby o nových sudcoch rozhodoval odchádzajúci Kiska.
Preto je otázne, ako dopadne druhá voľba. Je málo pravdepodobné, že poslanci budú kandidátov vyberať ešte pred druhým kolom prezidentských volieb, ktoré bude 30. marca.
Koalícia Smeru, Slovenskej národnej strany a Mosta-Híd si zrejme počká na výsledok a najmä na to, ako dopadne Maroš Šefčovič kandidujúci s podporou Ficovej strany.
Scenárov môže byť viac
Pri výbere ústavných sudcov teda prichádza do úvahy niekoľko scenárov. Ak vyhrá Šefčovič, bude sa voľba kandidátov na ústavných sudcov naťahovať až do 15. júna, keď nový prezident vystrieda vo funkcii Kisku. Koalícia si následne zvolí svoje mená, ktoré potom pravdepodobne bez problémov Šefčovič pošle do Košíc.
V takom prípade však hrozí, že Ústavný súd nestihne o napadnutých prezidentských voľbách rozhodnúť v 90-dňovej zákonnej lehote. Tá sa totiž končí najneskôr koncom júna, respektíve začiatkom júla.
Do úvahy však prichádza (a to je najreálnejšie), že poslanci na tejto schôdzi zvolia šiestich kandidátov, z ktorých troch sudcov vyberie ešte prezident Kiska. V Košiciach by tak doplnili plénum na sedem. To by znamenalo, že pri absolútnej zhode názorov môže rozhodnúť aj o napadnutých voľbách.
Takýto scenár sa môže splniť, ak sa tentoraz koaličné strany dohodnú, akým pomerom si podelia aspoň šesť mien kandidátov. Už vo februári tesne pred voľbou boli SNS, Most-Híd a Smer na šiestich kandidátoch dohodnutí, potom však prišiel Robert Fico a dohoda padla.
V prípade, že sa vládnej koalícii podarí vybrať šesť mien, tak môžu ďalšiu voľbu „naťahovať“ dlhé mesiace. Ústavný súd bude fungovať síce so siedmimi sudcami, ale bude to len provizórium a na dlhé roky to ovplyvní jeho rozhodovaciu činnosť. Postupne ho zahltia rôzne sťažnosti a podania, o ktorých nebude mať kto rozhodovať.
Výkon šiestich sudcov totiž nemôže zodpovedať výkonu trinástich. V tejto súvislosti aj bývalý ústavný sudca Lajos Mészáros apeloval na poslancov, aby zvolili chýbajúcich sudcov čo najskôr. „Keď som na dva týždne odišiel na dovolenku, tak som to dobiehal ešte pol roka, a to som patril už k tým skúsenejším sudcom,“ vysvetľoval na vlastnom príklade, čo znamená výpadok sudcov.
Ej , ej , niet sudcov na Ustavnom sude...Tí štyria tam aj dostávajú plnú mzdu ???
Doteraz na sude bolo sudcov dost a aj tak neboli schopni preskumat ÚSTAVNOST mojho privlečenia do republiky americkymi agentmi !!! Vyhovorili sa na to , ze som staznost nepodal s pravnym zastupcom , co je pekna volovina !! V podstate to je strach s Americanov , pretoze tí riadia tento štát .
Čo znamená postupovat "podla práva" v pripade , ze bola porušená samotna ÚSTAVA ??
Moj pripad dospel do finale , ked sudca Najvyssieho sudu zamietol dovolanie (nepomohol ani pravny zastupca ) a mne neostalo nic ine , len v zak. lehote podat staznost na Ustavny sud , ktory akoby naschval nema sudcov . Doteraz som nezistil mena 2 dalsich sudcov v senate NSSR (vraj nie su povinni tie mena uviest , hoci Uznesenie vydal senat ), moze ist lahko o konflikt zaujmov a je to cudne , pretoze v minulosti som podal dovolanie bez pravneho zastupcu a v rozsudku boli uverejnene mena vsetkych sudcov .
Nuz, mam smolu , pretoze aj v terajsom US je sudca Mamojka , ktory uz moju vec v minulosti riesil a samozrejme, ze proti mne !! Sudca Mazák a terajsi poradca prezidenta --toho nezaujimalo v r. 2003 , ze sa jednalo o porusenie Ustavy SR , ked hlavny poradca Kisku Martin Bútora v r. 2000 podpisal moju deportaciu a odvlecenie od rodiny z USA . A to som staznost na US napisal este v 3-rocnej zakonnej lehote !!
Čudny štát , tento Slovakistan a toto čudo by som mal nazyvat svojou vlastou ?? Ani v najkrajsom sne...
Ak už teda pre mna ostali na Ustavnom sude len 3 sudcovia ( Mamojku nepocitam ), môžu mat pravomoc posudit , ci Najvyssi sud konal spravne , ked si "nevsimol" , ze 3 sudkyne Krajskeho sudu Bratislava vo svojom rozhodnuti o mojom odvolani KLAMALI cierne na bielom a drzo a nehanebne odmietli moje PRÁVA na spravodlive posudenie veci ???
Ak na odvolacom sude stacia 3 sudcovia , preco by na Ustavnom sude o klamstvach sudcov odvolacieho sudu nemohli rozhodnut tiez traja ??
Som si isty , ze na rozhodnutie o zamietnuti mojho podania tam bude sudcov dost .
Nachádzaš sa tu: Hlavná stránka Dokumenty Externé Harabin môže voľby napadnúť, do druhého kola sa rozhodnutia na Ústavnom súde nedočká